ප්‍රවාහන ක්ෂේත්‍රයට අපේක්ෂා කළ සහන ලැබෙන නිසා අද මධ්‍යම රාත්‍රියේ සිට ක්‍රියාත්මක කිරීමට නියමිතව තිබූ බස් වර්ජනය අත්හිටුවීමට තීරණය කළ බවයි මෙම මාධ්‍ය හමුවට එක්වෙමින් ලංකා පෞද්ගලික බස් හිමියන්ගේ සංගමයේ සභාපති ගැමුණු විජේරත්න කියා සිටියේ.මෙම වර්ජනයට විරෝධය පළ කරමින් ජාතික සේවක සංගමය අද පෙරවරුවේ සිරිකොත එක්සත් ජාතික පක්ෂ මූලස්ථානයේ මාධ්‍ය හමුවක් කැඳවා තිබුණා.මේ අතර, ඒකාබද්ධ වෘත්තීය සමිති බල මණ්ඩලයේ ලේකම් සෝමවීර චන්ද්‍රසිරි අද පස්වරුවේ මාධ්‍ය හමුවක් කැඳවමින් කියා සිටියේ වර්ජනයට තම සහයෝගය ලබාදෙන බවයි.